Tantely Andrianarivo

René Tantely Gabrio Andrianarivo dia teraka tamin' ny 25 Mey 1954 tao Ambositra- Amoron' i Mania ary maty tamin' ny 31 Aogositra 2023. Izy dia praiminisitry ny Repoblikan' i Madagasikara nanomboka tamin' ny 23 Jolay 1998.

 Fianarana sy fiofanana 
Tantely Andrianarivo dia nandia fianarana ambony tamin’ny sehatra ara-toekarena sy fitantanam-bola tany ivelany, indrindra tany amin’ny oniversite sy andrim-piofanana malaza tany Etazonia sy Eoropa. Ireo fianarana ireo no nanome azy ny fahaiza-manao amin’ny fitantanana toekarena sy tetibolam-panjakana, izay nanampy betsaka tamin’ny asa nataony taty aoriana tao amin’ny governemanta.vignette|Tantely Andrianarivo sy João de Deus Pinheiro

 Asa sy andraikitra 

 Tale jeneralin' ny Tetibola sy ny Toekarena 
Tamin' ny taona 1990 tany ho any, dia nanana anjara lehibe i Tantely Andrianarivo tamin'ny fitantanana ny tetibola sy ny toekarena nasionaly. Niara-niasa tamin'ny mpiara-miombon'antoka iraisam-pirenena sy fikambanana iraisam-pirenena ara-bola izy, toy ny Tahirim-Bola Iraisam-Pirenena (FMI) sy ny Banky Maneran-Tany (BM).

 Sekreteram-panjakana misahana ny tetibola 
Talohan’ny naha-praiminisitra azy, dia efa nandray andraikitra lehibe amin’ny fitantanana ara-bola nasionaly izy, niady mba hamerina amin’ny laoniny ny fitokisan’ireo mpamatsy vola amin’i Madagasikara.

 Praiminisitra 
Notendren'ny filoha Didier Ratsiraka i Tantely Andrianarivo ho praiminisitra tamin'ny 1998, tamin'ny vanim-potoana nisian'ny fanamby ara-toekarena sy ara-pôlitika lehibe. Niezaka namerina fitokisana amin’ny rafitra ara-bola sy ny mpamatsy vola. Nandray fepetra famerenana amin’ny laoniny ny vola sy ny fitantanam-panjakana. Nanohy ny fifampiraharahana tamin’ireo mpamatsy vola sy ireo rafitra iraisam-pirenena.

 Krizy 2001–2002 
Nandritra ny krizin'ny fifidianana filoham-pirenena tamin'ny 2001 dia notohizan'i Tantely Andrianarivo ny fitantanany ny governemanta niaraka tamin'ny filoha Ratsiraka. Noho ny ady ara-pôlitika sy fifandirana naharitra teo amin-dRatsiraka sy i Marc Ravalomanana, dia nisy fanenjehana ara-pitsarana natao taminy taty aoriana.

Tamin'ny 2002, rehefa nifehy tanteraka ny fahefana i Marc Ravalomanana, dia voasambotra i Tantely Andrianarivo ary voaheloka higadra noho ny vesatra toy ny fanodinkodinam-bolam-panjakana sy kolikoly, saingy tsy naharitra ela izany sazy izany satria afaka tatỳ aoriana izy taorian'ny famotsoran-keloka.

 Lova sy fahatsiarovana ary fahafatesany 
Tantely Andrianarivo dia anisan'ny praiminisitra voamarika teo amin'ny tantaran'i Madagasikara noho ny fahaiza-manaony amin'ny fitantanam-bola sy toekarena sy ny ady nataony ho fanarenana ny toekarena amin'ny fotoan-tsarotra ary ny andraikiny tamin’ny fitondrana sy politika tamin'ny fotoanan'ny krizy.

Niteraka resabe sy fifandisoana hevitra tao amin’ny fiarahamonina sy ny sehatra politika malagasy ny nahatongavany teny am-pigadrana, izay nitambatra tamin’ny fanenjehana ara-politika sy ara-pitsarana nisy tamin’izany fotoana izany.

Maty tamin' ny 25 Septambra 2010 tao Antananarivo, eto Madagasikara i Tantely Andrianarivo.

 Jereo koa 
 Madagasikara
 Pôlitika eto Madagasikara
 Praiminisitra malagasy

Sokajy:Praiminisitra malagasy
sokajy:Politika ao Madagasikara